KIRJALLINEN KYSYMYS P-4075/00 esittäjä(t): Jorge Hernández Mollar (PPE-DE) komissiolle. Kalatalousaloitteiden edistäminen.



Virallinen lehti nro 174 E , 19/06/2001 s. 0228 - 0228



KIRJALLINEN KYSYMYS P-4075/00 esittäjä(t): Jorge Hernández Mollar (PPE-DE) komissiolle (20. joulukuuta 2000) Aihe: Kalatalousaloitteiden edistäminen Käsittääkseni yhteisön yhteisen kalastuspolitiikan yksi tavoitteista on varmistaa kalastusta elinkeinonaan harjoittavan väestön asianmukainen elintaso. Kalatalouden ohjauksen rahoitusvälineen tavoitteissa pyritään mukauttamaan kalatalouden rakenteet kalatalousalan nykyisiin olosuhteisiin sekä sopeuttamaan ja muuntamaan kalastusalueet sosiaalistaloudellisesti, jotta voidaan vastata rakenneuudistuksen seurauksiin. Neuvoston 17. joulukuuta 1999 antaman asetuksen (EY) N:o 2792/1999(1), joka koskee kalatalousalan rakenteellisia toimia koskevia yksityiskohtaisia sääntöjä ja edellytyksiä, IV osastossa ja neuvoston 21. kesäkuuta 1999 antaman asetuksen (EY) N:o 1260/1999(2), joka käsittelee rakennerahastoja koskevia yleisiä säännöksiä, II osaston IV luvussa pidetään teknistä apua keinona suunniteltujen tavoitteiden saavuttamisessa. Kunnat, joissa sijaitsee kalastussatama, tarvitsevat asiantuntijahenkilökuntaa työllisyyden vakauttamiseksi, luomiseksi ja monipuolistamiseksi. Erityishuomiota on kiinnitettävä kalastusalan yrityksiin, jotka harjoittavat pienimuotoista kalastusta tai rannikkokalastusta, ja vesiviljelyn edistämiseen. Voisiko komissio kertoa, voidaanko KOR:n ohjelmakauden 20002006 varoista rahoittaa kalatalousaloitteita edistäviä paikallisia neuvontayksiköitä, kuten aikaisemmin tehtiin Pesca-yhteisöaloitteen yhteydessä (toimet 1/2/ANDO 4)? Voisiko komissio kertoa, voidaanko tällaisia toimia rahoittaa yhteisön Equal-aloitteesta kuten komission tiedonannon (2000/C127/O2) 2 kohdassa vahvistetaan? (1) EYVL L 337, 30.12.1999, s. 10. (2) EYVL L 161, 26.6.1999, s. 1. Franz Fischlerin komission puolesta antama vastaus (24. tammikuuta 2001) Koska Pesca-yhteisöaloitteeseen ei tehty muutoksia siirryttäessä rakennerahastojen uuteen ohjelmakauteen (20002006), menoja, joihin parlamentin jäsen viittaa, voidaan tukea ainoastaan teknisen avun määrärahoista kalatalouden ohjauksen rahoitusvälineen (KOR) ohjelmien toteuttamisen yhteydessä. Tämän vuoksi niihin on sovellettava neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista yhteisrahoitettujen toimien tukikelpoisuuden osalta 28 päivänä heinäkuuta 2000 annettua komission asetusta (EY) N:o 1685/2000(1), jonka säännössä 11 (Rakennerahastojen hallinto- ja toteuttamiskulut) vahvistetaan tukikelpoiset menolajit ja tuen enimmäismäärä. Edellä mainittujen säännösten mukaan jäsenvaltion kyseistä KOR-ohjelmaa varten nimeämä toimivaltainen hallintoviranomainen voi antaa kalastusalan rakennepoliittiseen ohjelmaan liittyviä aloitteita koskevan neuvonnan (asesoriamento) ja menekinedistämisen (promocion) paikallisten yksiköiden tehtäväksi. Equal-aloitteesta voidaan todellakin tukea yrittäjyyteen liittyvää neuvontaa ja menekinedistämistä, jos nämä toimet toteutetaan hankkeina, jotka ovat mainitun aloitteen periaatteiden (innovaatio, kumppanuus, valtioiden välinen yhteistyö jne.) ja aloitteen soveltamista koskevien kansallisten sääntöjen (yhteisöaloiteohjelma, ohjelma-asiakirjan täydennys, hankkeiden valintasäännöt) mukaisia. (1) EYVL L 193, 29.7.2000.